29.9.2023 г.
BG
Официален вестник на Европейския съюз
C 349/135
1.6.
ЕИСК потвърждава подкрепата си за Регламента за инфраструктурата за алтернативни горива (AFIR).
Публичните власти трябва да гарантират наличието на алтернативни горива и зарядни станции, когато е необходимо (3).
За постигането на средносрочната цел до 2030 г. ще са необходими над 50 000 публично достъпни зарядни устройства, от които 35 000 би трябвало да бъдат високоефективни системи за зареждане в мегавати.
Ще бъдат необходими и около 700 станции за презареждане с водород. 1.7.
Предвид ограниченията на оценката на въздействието на Комисията, ЕИСК призовава за внимателно и редовно наблюдение на развитието в доклад за напредъка, който да включва задълбочена оценка на веригата на доставки, за да се избегнат смущения и да се отрази по-добре въздействието на декарбонизацията на транспорта на регионално равнище. 1.8.
В съответствие с предходните си становища (4) ЕИСК отбелязва, че въпреки всички ползи от електрическите и водородните двигатели, предложеният регламент, основан на подхода на измерване на емисиите на газовете от ауспуха, трябва да бъде допълнен от други инструменти на политиката за стимулиране на използването на възобновяеми, неизкопаеми горива за частта от автомобилния парк, работеща с двигатели с вътрешно горене.
Пакетът „Подготвени за цел 55“ трябва да гарантира основан на жизнения цикъл подход и да избягва декарбонизация на пътния транспорт, водеща до изместване на емисиите нагоре по веригата за създаване на стойност. 1.9.
ЕИСК подчертава необходимостта от политическа рамка, която да стимулира декарбонизацията по справедлив за работниците начин.
Това включва предоставянето на подходящо финансиране в подкрепа на регионите, изправени пред трудности в резултат на програмата за декарбонизация, необходимостта от предвиждане на промените на всички равнища (обекти, предприятия, региони и сектори) чрез планове, разработени със социалните партньори, и сериозни усилия от страна на публичните власти и дружества за преквалификация и повишаване на квалификацията на работниците. 1.10.
ЕИСК призовава за траектория за намаляване на емисиите на CO2, която да е в съответствие с капацитета на промишления сектор за трансформация и да е съвместима с транспортните оператори по отношение на разходите и оперативната ефективност.
Предложените цели трябва да бъдат съвместими с времето, необходимо за преобразуване на съществуващите производствени съоръжения и за изграждане на нови, за разгръщане на инфраструктурата за зареждане, за гарантиране на доставките на ключови компоненти и суровини, за създаване на водещи пазари и за обучение на работната сила; 1.11.
ЕИСК подчертава необходимостта от декарбонизация (за автомобилния парк), в темпове, които да съответстват на изпълнението на промишления план на Зеления пакт на ЕС и важните проекти от общоевропейски интерес (ВПОИ) и която ще допринесе за развитието на ключовите вериги на доставки за сектора в Европа, като например веригите за чист водород, акумулаторни батерии и микроелектроника. 1.12.
ЕИСК подчертава също така необходимостта да се осигури изграждане на капацитет и да се подпомогнат превозвачите и операторите, особено МСП, да спазват задълженията за докладване, въведени с регламента.
2.
Обща информация 2.1.
През октомври 2014 г. държавните и правителствените ръководители от ЕС (5) определиха задължителна цел за намаляване на емисиите на парникови газове (ПГ), генерирани от икономиката на целия ЕС, с най-малко 40 % до 2030 г. в сравнение с нивата от 1990 г. Тази цел беше основана на прогнозите в световен мащаб, които съответстват на средносрочния график на Парижкото споразумение относно изменението на климата (COP 21) (6).
(3)
(4)
(5) (6)
Становище на Европейския икономически и социален комитет относно „Предложение за регламент на Европейския парламент и на Съвета за разгръщането на инфраструктура за алтернативни горива и за отмяна на Директива 2014/94/ЕС на Европейския парламент и на Съвета“ (COM(2021) 559 final — 2021/0223(COD) „Съобщение на Комисията до Европейския парламент, Съвета, Европейския икономически и социален комитет и Комитета на регионите — Стратегически план за внедряване, очертаващ набор от допълнителни действия в подкрепа на бързото разгръщане на инфраструктура за алтернативни горива“ (COM(2021) 560 final)) (ОВ C 152, 6.4.2022 г., стр. 138).
Становище на Европейския икономически и социален комитет относно Предложение за регламент на Европейския парламент и на Съвета за определяне на стандарти за емисиите от нови леки пътнически автомобили и от нови леки търговски превозни средства като част от цялостния подход на Съюза за намаляване на емисиите на CO2 от леките превозни средства и за изменение на Регламент (ЕО) No 715/2007 (COM(2017) 676 final — 2017/0293 (COD)) ОВ C 227, 28.6.2018 г., стр. 52 и Становище на Европейския икономически и социален комитет относно предложение за регламент на Европейския парламент и на Съвета за изменение на Регламент (ЕС) 2019/631 относно определянето на по-строги стандарти за емисиите на CO2 от нови леки пътнически автомобили и нови леки търговски превозни средства в съответствие с по-амбициозните цели на Съюза в областта на климата [COM(2021) 556 final — 2021/0197(COD)) (ОВ C 194, 22.3.2019 г., стр. 81).
Заключения на Европейския съвет от 24 октомври 2014 г. https://unfccc.int/process-and-meetings/the-paris-agreement.